《送周府尹三首》
元代·方回

乐土丰年旧观还，使君心事最相关。
只因标致清于水，便有声名重若山。
一室炉香书史畔，万家杯酒管弦间。
汉庭选表虚公府，白玉鸣珂未许攀。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。